
A szkoliózis diagnosztizálásának lehetősége a fototopográfia módszerével

A tanulmány célja, hogy megismertessen a célközönséggel egy, a gyógytornászok körében egyszerűen alkalmazható, diagnosztikai módszert, a szkoliózis (a gerinc ferdülése oldal irányban) megállapítására, valamint a hát izomzati fejlődésének digitalizált követésére és dokumentálására. A kutatás során betekintést nyertünk a fototopográfiai, non-invazív vizsgálat egyszerűségébe és használhatóságába, egy saját készítésű moiré képernyő használatával, amellyel az alacsony költségek felé irányítjuk a figyelmet. A módszer, egy testfelület lefotózásából áll, célszerűen kialakított körülmények között, amelynek végeredménye egy katonai, domborzati radarképhez hasonlít, majd körökkel és hullámvonalakkal enged következtetni a magasságra és mélységre.



